Presa internațională, despre prima dezbatere dintre Donald Trump și Joe Biden: "A fost oribil".
Părerile despre candidați sunt împărțite, însă concluzia este aceeași: dezbaterea a fost un haos total. Pare că Biden are un plus față de Trump, cel puțin pentru atitudinea din cadrul dezbaterii. Per total, alegerile de anul acesta sunt,,de neegalat", pentru simplul fapt că se desfășoară în mijlocul pandemiei.
Când doi se ceartă, presa reacționează. Mai multe site-uri de renume au analizat felul în care s-a desfășurat dezbaterea pentru alegerile prezidențiale din noiembrie dintre Donald Trump și Joe Biden, punând în lumină abordările celor doi candidați, cu comentariile de rigoare.BBC susține că,,Într-o dezbatere care ar fi echivalentul politic al unei bătăi cu mâncare, câștigătorul este cel care a ieșit din luptă cel mai puțin pătat. Deci Joe Biden, al cărui obiectiv principal în această dezbatere s-ar putea să fi fost dorința de a le arăta cetățenilor americani că poate face față sub presiune și poate primi, metaforic vorbind, o plăcintă în față."CNN a fost scurt și la obiect în deschiderea articolului despre lupta celor doi:,, Prima dezbatere electorală dintre președintele Donald Trump și fostul vicepreședinte Joe Biden a luat sfârșit (din fericire). Într-un cuvânt, a fost oribil."Presa germană kurier.at a fost și ea promptă în a lăsa o mică recenzie. Nu-i de mirare că titlul articolului dedicat dezbaterii conține inclusiv cele mai sugestive cuvinte rostite de candidați :,,Clovn",,,Mincinos",,,Trump îl atacă pe Biden în prima dezbatere electorală". Printre altele, presa germană a menționat despre Trump:,,Nu mai este o noutate că antreprenorul din New York de 74 ani nu mai are temperamentul și autodisciplina necesare pentru a ocupa, în mod responsabil și demn, funcția de președinte al Statelor Unite ale Americii".Nici presa spaniolă elmundo.es nu a întârziat cu o reacție:,,Trump a încercat să transforme dezbaterea într-un miting. Iar Biden a dorit, fără succes însă, să se prezinte ca om de stat". Legat de alegeri per total, presa spaniolă a menționat că,,sunt de neegalat, întrucât au loc în mijlocul unei pandemii, care practic a împiedicat campania".